বলিভিয়া থেকে কলম্বিয়ার মেডেল্লিন বিমানবন্দরে যাচ্ছিল একটি বিমান। কিন্তু, গন্তব্যে পৌঁছনোর আগেই কলম্বিয়ার কেররো গোরডোর লা ইউনিয়ন মিউনিসিপ্যালিটি এলাকায় বিমানটি ভেঙে পড়ে। ভারতীয় সময় সকালে এবং কলম্বিয়ার সময়ে রাত সোয়া দশটা নাগাদ এই ঘটনা ঘটে বলে জানা গিয়েছে। 


ভেঙে পড়া বিমানের ছবি
বিমানটিতে ব্রাজিলের একটি ক্লাব ফুটবল দলের খেলোয়াড়রাও ছিলেন। ২২ জনের এই দলে ছিলেন ক্লাব-কর্তা, কোচ এবং ফুটবলাররা। ক্যাপিকোয়েন্স নামে ফুটবল ক্লাবের এই খেলোয়াড়রা দক্ষিণ ব্রাজিল থেকে কলম্বিয়ায় একটি আঞ্চলিক প্রতিযোগিতায় অংশ নিতে যাচ্ছিল। বুধবার কলম্বিয়ার মেডেল্লিনে অ্যাটলেটিকো নাসিওনাল স্টেডিয়ামে কোপা সুদামেরিকা কাপের ফাইনালে নামার কথা ছিল ফুটবল দলটির। মেডিল্লিন এয়ারপোর্ট অথরিটিও ব্রাজিলের এই ফুটবল দলটির প্লেনের কথা নিশ্চিত করেছে। এখনও পর্যন্ত যা খবর তাতে ৭৬ জনের মৃত্যু হয়েছে। কয়েক জনকে জীবিত অবস্থায় উদ্ধার করা হয়েছে। 



বিমানের মধ্যে ব্রাজিলের চাপেকোয়েনসে ফুটবল ক্লাবের ফুটবলাররা

এখনও পর্যন্ত জানা গিয়েছে বিমানটিতে সব মিলিয়ে ৮০ জনেরও বেশি যাত্রী ছিলেন। উদ্ধার কাজ শুরু হয়েছে। তবে রাত হয়ে যাওয়ায় কিছু অসুবিধার মধ্যে পড়তে হয়েছে উদ্ধারকারী দলকে। বিমানে জ্বালানি ফুরিয়ে যাওয়ায় এই ঘটনা বলে মনে করা হচ্ছে। 
বিমানে ওঠার আগে চাপেকোয়েনসে ফুটবল ক্লাবের ফুটবলাররা, দেখুন ভিডিও...